open-index/open-wikipedia-markdown huggingface dataset:
Martin Lauer

**Martin Lauer** (2. tammikuuta 1937 Köln – 6. lokakuuta 2019) oli saksalainen 110 metrin aitajuoksija, joka vuonna 1959 sivusi lajin maailmanennätystä. Hän kilpaili myös kymmenottelijana ja saavutti olympiavoiton 4 × 100 metrin viestijuoksussa.

Martin Lauer alitti 110 metrin aitajuoksussa 14 sekunnin rajan ensimmäisenä eurooppalaisena Hampurissa Saksan ja Suomen välisessä maaottelussa vuonna 1956. Melbournen 1956 olympialaisissa hän sijoittui aitajuoksussa neljänneksi kolmen yhdysvaltalaisen jälkeen. Samojen kisojen kymmenottelussa hän keräsi 6853 pistettä ja sijoittui viidenneksi. Vuonna 1959 hän teki kymmenottelussa 7955 pistettä, joilla hän sillä hetkellä sijoittui kaikkien aikojen tilastossa neljänneksi.

Päälajissaan aitajuoksussa Lauer voitti kultaa Tukholman EM-kilpailuissa 1958 Euroopan ennätystä sivuavalla ajalla 13,7&nbsp;s. Vuoden 1959 toukokuussa hän paransi Zürichissä Euroopan ennätykseksi 13,5&nbsp;s, ja samassa paikassa hän juoksi 7. heinäkuuta 1959 1,9 m/s:n myötätuulessa uuden maailmanennätyksen 13,2&nbsp;s. Sähköajanotolla tulokseksi saatiin 13,56&nbsp;s. Samoissa kilpailuissa hän teki 200 metrin aitajuoksun maailmanennätyksen 22,5&nbsp;s.

Rooman 1960 olympialaisten aitajuoksussa Lauer jäi jälleen neljänneksi kolmelle yhdysvaltalaiselle hävinneenä. Olympiavoittaja hänestä tuli 4&nbsp;×&nbsp;100 metrin viestijuoksussa, jossa hän ankkurina toi Saksan maaliin maailmanennätystä sivuavassa ajassa 39,5&nbsp;s.

Lauer oli jo 1950-luvulla vapautettu asepalveluksesta terveydellisten syiden vuoksi. Urheilu-uransa hän lopetti 24-vuotiaana pitkään kiusanneen polvivamman seurauksena.

Urheilu-uransa jälkeen Lauer opiskeli konerakentamisen diplomi-insinööriksi. Hän myös levytti baritonäänellään saksankielistä countrymusiikkia. Singleä "Die letzte Rose der Prärie" (Preerian viimeinen ruusu) myytiin puoli miljoonaa kappaletta. Lauerin levyjä myytiin yhteensä lähes kuusi miljoonaa kappaletta. 

## Lähteet
* 

### Viitteet
Harry Vuorinen

**Harry Verner Vuorinen** (2. lokakuuta 1907 Kuusankoski – 9. heinäkuuta 1995 Helsinki) oli suomalainen kommunisti, joka oli poliittisen toimintansa vuoksi jatkosodan ajan vangittuna Koveron keskitysleirillä Itä-Karjalassa. Hänen puolisonsa Salme Vuorinen julkaisi Vuorisen vankeusaikaiset päiväkirjat vuonna 2006 toimittamassaan teoksessa *Myrskyn silmässä*.

## Teokset
*

## Lähteet
Tyranninapsijat

**Tyranninapsijat** (*Camptostoma*) on tyrannien heimoon kuuluva lintusuku.

## Tyranninapsijoihin (''Camptostoma'') kuuluvia lajeja
* Pikkutyranninapsija (*Camptostoma obsoletum*)
* Tyranninapsija (*Camptostoma imberbe*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Camptostoma
Liikearvo

**Liikearvo** on yrityksen taseen osa. Liikearvo merkitään aineettomaan omaisuuteen, ja se syntyy yleensä yritys­kaupan yhteydessä. Liikearvosta käytetään nimitystä *goodwill*.

Yrityskaupassa ostava yritys kirjaa omaan taseeseensa liikearvoksi summan, joka on kauppahinnan ja ostettavan yrityksen tase- eli kirja-arvon erotus. Ostettavalla yrityksellä on oman taseensa osoittamaa aineellista ja aineetonta omaisuutta. Kaupan yhteydessä taseen osoittama omaisuus siirtyy ostavan yrityksen taseeseen vastaavina aineellisen ja aineettoman omaisuuden erinä. Mikäli yrityskauppa tehdään summalla, joka ylittää ostettavan yrityksen kirjanpitoarvon, tämä summa merkitään ostavan yrityksen taseeseen liikearvona.

Mikäli yritys ei ole tehnyt yrityskauppoja, sen aineeton ja aineellinen omaisuus merkitään taseeseen muina, tavanomaisina erinä.

Liikearvo sisältää vaikeasti arvotettavaa aineetonta arvoa, jota yrityksellä arvioidaan ostohetkellä olevan. Se sisältää brändien, työntekijöiden osaamisen, patenttien, asiakassuhteiden tai hyvän maineen odotuksia, joilla arvioidaan olevan sellaista arvoa, josta kannattaa maksaa kirja-arvoa korkeampi hinta. Liikearvon määrä syntyy vasta kauppahinnan sopimisen yhteydessä.

FAS-tilinpäätösjärjestelmän (Finnish accounting standards) mukaan taseen liikearvo tulee poistaa vaikutusaikanaan, kuitenkin enintään kymmenessä vuodessa. Poistoilla on yrityksen tulosta heikentävä vaikutus. 

Nykyään suomalaisilla pörssiyhtiöillä käytössä olevan kansainvälisen IFRS-tilinpäätösjärjestelmän (International financial reporting standards) mukaan liikearvoa on säännöllisesti testattava vertailemalla rahavirtaa tuottavien yksiköiden kirjanpitoarvoja (sis. liikearvon) tulosennusteiden perusteella diskontattuihin kerrytettävien rahavirtojen nykyarvoihin. Jos kerrytettävissä olevat rahavirrat alittavat kirjanpitoarvon, on liikearvoon tehtävä erotuksen suuruinen, tulosvaikutteinen arvonalennus. IFRS-tilinpäätöksissä liikearvolla saattaa näin olla suuri vaikutus yrityksen tuloksiin eri vuosina, vaikka rahavirtavaikutus syntyy jo liikearvon synnyttäneen yrityskaupan, fuusion tms. yhteydessä.

## Lähteet
Piotr Rysiukiewicz

**Piotr Grzegorz Rysiukiewicz** (s. 14. heinäkuuta 1974 Świebodzin, Lubusz) on puolalainen pikajuoksija, joka on saavuttanut menestystä lähinnä pitkästä eli 4×400 metrin viestistä

MM-kilpailuissa Rysiukiewicz on vuosina 1997 ja 2001 noussut Puolan joukkueessa 4×400 metrin viestin neljänneltä sijalta kolmanneksi Yhdysvaltain joukkueen hylkäysten jälkeen. Vuoden 1998 EM-kilpailuissa Rysiukiewicz saavutti Puolan pitkän viestin joukkueessa hopeaa. Vuotta myöhemmin hän saavutti jälleen viestikvartetin mukana hopeaa Maebashin sisäratojen MM-kisoista. Sydneyn olympiakisoissa 2000 hän oli jälleen Puolan viestijoukkueessa, joka sijoittui kuudenneksi. Viestijoukkueessa hänen myöhemmät saavutuksensa ovat sisäratojen MM-kulta 2001, sisäratojen Euroopan-mestaruus 2002 ja EM-pronssi 2006. Lisäksi hänen joukkueensa sijoittui viidenneksi Helsingin MM-kisoissa 2005.

## Ennätykset
*200 metriä: 21,31 (1999)
*400 metriä: 45,54 (1999)

## Lähteet
*
Juri Litujev

**Juri Litujev** (11. huhtikuuta 1925 Irbit – 2. maaliskuuta 2003) oli neuvostoliittolainen 400 metrin aitajuoksija ja olympiamitalisti.

Litujev saavutti ensimmäisen arvokisamitalinsa Brysselin EM-kilpailuissa 1950 juostessaan maansa ennätyksen 52,4&nbsp;s ja sijoittuessaan toiseksi. Myös Helsingin 1952 olympialaisissa hän saavutti hopeaa loppuajan ollessa 51,3&nbsp;s. Vuonna 1953 hän alitti Neuvostoliiton mestaruuskilpailuissa ensimmäisenä eurooppalaisena 51 sekunnin rajan ajallaan 50,7&nbsp;s, ja 20. syyskuuta 1953 Budapestissa hän juoksi uuden maailmanennätyksen 50,4&nbsp;s. Edellisen kerran lajin maailmanennätys oli ollut eurooppalaisjuoksijan hallussa yli 26 vuotta aiemmin.

Bernin EM-kilpailuissa 1954 Litujev juoksi ajan 50,8&nbsp;s mutta sijoittui hopealle, kun maanmies Anatoli Julin oli yllättäen häntä parempi. 13. lokakuuta 1954 Litujev juoksi Lontoossa Lontoo–Moskova-kaupunkiottelussa 440 jaardin aitajuoksun maailmanennätyksen ajalla 51,3. Melbournen 1956 olympialaisissa yhdysvaltalaiset ottivat kolmoisvoiton ja Litujev sijoittui neljänneksi ajalla 51,7&nbsp;s. Tukholman EM-kilpailuissa 1958 hän voitti viimein Euroopan mestaruuden ajalla 51,1&nbsp;s muiden jäädessä puolen sekunnin päähän tai kauemmaksi.

Juri Litujevin puoliso Valentina Litujeva (o.s. Bogdanova) voitti pituushypyn Euroopan mestaruuden vuonna 1950 ja oli vielä EM-hopealla vuonna 1958.

## Lähteet
* 
* 

### Viitteet
Infinity Ward

**Infinity Ward** on vuonna 2002 perustettu yhdysvaltalainen pelitalo, joka on Activisionin tytäryhtiö. Infinity Ward on kehittänyt useita *[[Call of Duty|Call of Duty]]* -pelisarjan osia.

Bobby Kotickin  Activision osti Infinity Ward vuonna 2003 viidellä miljoonalla dollarilla. Call of Dutyn luojat Jason West ja Vince Zampella haastoivat Activisionin oikeuteen sopimusrikosta, kun heidät erotettiin 2010. Activision nosti vastakanteen ja syytti heitä epälojaalisuudesta yhtiölle. Kehittäjät olivat tyytymättömiä siihen etteivät saaneet kehittää pelisarjaa mielensä mukaan eivätkä saaneet luvattuja bonuksia. Kotickin mukaan West ja Zampella aikoivat rikkoa sopimuksensa ja yrittivät saada mukaansa 40 yhtiön työntekijää. Activision nosti myös oikeusjutun Electronic Artsia vastaan, joka otti Westin ja Zampellan töihin ja julkaisi kilpailevaa Battlefield-pelisarjaa.

## Pelit

## Lähteet

## Aiheesta muualla
* Profiili MobyGamesissa
Hitchin to Helsinki

**Hitchin to Helsinki** on suomalaisen Kristiina Wheelerin debyyttialbumi, joka julkaistiin 5. marraskuuta 2008.

Toukokuussa 2008 julkaistiin albumin ensimmäinen single *Sunny Day*, joka soi kesän aikana radiossa. Kappale oli myös ehdolla kesähitiksi 2008. Elokuun lopussa radioille lähetettiin toinen single, kaveruudesta kertova *Annie And I*. Albumin kolmantena singlenä tammikuussa 2009 radioille lähettiin *Rainy Helsinki*. Albumilta irrotettiin vielä neljäskin single *Wrong*.

Albumin digitaalisella versiolla on mukana kappale *I'm Ready*, joka ei sisälly fyysiselle albumille.

## Kappaleet
Kaikki kappaleet kirjoittanut Christel Sundberg, ellei toisin mainittu.

#
#
#
#
#
#
#
#
#
#
#
#

## Arvostelut
* Dome.fi: 
* Rumba: *positiivinen*
* Soundi: 

## Lähteet
Hippiäisnapparit

**Hippiäisnapparit** (*Myiophobus*) on tyrannien heimoon kuuluva lintusuku. Sukuun kuuluu 6 lajia.

## Hippiäisnappareihin (''Myiophobus'') kuuluvia lajeja
* Harmaahippiäisnappari (*Myiophobus phoenicomitra*)
* Pilvihippiäisnappari (*Myiophobus roraimae*)
* Rillihippiäisnappari (*Myiophobus inornatus*)
* Tummahippiäisnappari (*Myiophobus cryptoxanthus*)
* Viherhippiäisnappari (*Myiophobus flavicans*)
* Viiruhippiäisnappari (*Myiophobus fasciatus*)

## Lähteet

## Aiheesta muualla
*ITIS: Myiophobus
Jiří Skobla

**Jiří Skobla** (16. huhtikuuta 1930 Praha – 18. marraskuuta 1978) oli tšekkoslovakialainen kuulantyöntäjä ja olympiamitalisti.

Skobla sijoittui Helsingin 1952 olympialaisten kuulantyönnössä yhdeksänneksi. Bernin EM-kilpailuissa 1954 hän voitti kultaa tuloksella 17,20&nbsp;m. Melbournen 1956 olympialaisissa hän saavutti kahden yhdysvaltalaisen takana pronssia tuloksella 17,65&nbsp;m. Tukholman EM-kilpailuissa 1958 sai pronssia tuloksella 17,12&nbsp;m. Rooman 1960 olympialaisissa hän sijoittui yhdeksänneksi ja Belgradin EM-kilpailuissa 1962 kuudenneksi. Belgradissa hän työnsi arvokisauransa pisimmän työnnön 17,87&nbsp;m.

Jiří Skobla ylitti ensimmäisenä eurooppalaisena kuulantyöntäjänä 17 metrin ja 18 metrin rajat. Maailmanennätykset olivat tuolloin vahvasti yhdysvaltalaisten hallussa. Ennätyksekseen Skobla työnsi 18,52&nbsp;m. Hänen isänsä Jaroslav Skobla voitti painonnoston raskaan sarjan olympiakultaa Los Angelesin 1932 olympialaisissa.

## Lähteet
* 
*
Leonid Štšerbakov

**Leonid Štšerbakov** (7. huhtikuuta 1927 Oljebino – 19. toukokuuta 2004 Moskova) oli neuvostoliittolainen kolmiloikkaaja ja olympiamitalisti. Hän oli lajinsa ensimmäinen kansainväliselle huipulle yltänyt neuvostoliittolainen voittaen 1950-luvulla kaksi Euroopan mestaruutta ja parantaen kerran maailmanennätystä.

Leonid Štšerbakov voitti Brysselin EM-kilpailuissa 1950 kultaa tuloksella 15,39&nbsp;m. Helsingin 1952 olympialaisissa hän saavutti hopeaa uudella Euroopan ennätyksellä 15,98&nbsp;m. Hän ylitti 16 metrin rajan kaikkien aikojen kolmantena hyppääjänä, ja Moskovassa 19. heinäkuuta 1953 hän teki uuden maailmanennätyksen 16,23&nbsp;m. Ennätys säilyi hänen nimissään kevääseen 1955 saakka, kunnes olympiavoittaja Adhemar Ferreira da Silva otti sen takaisin itselleen.

Bernin EM-kilpailuissa Štšerbakov voitti toisen Euroopan mestaruutensa tuloksella 15,90&nbsp;m. Vuonna 1956 hän hyppäsi ennätyksekseen jääneen tuloksen 16,46&nbsp;m, joka jäi kymmenen senttimetriä silloisesta maailmanennätyksestä. Melbournen 1956 olympialaisissa hän ei kuitenkaan onnistunut vaan sijoittui kuudenneksi tuloksella 15,80&nbsp;m.

Štšerbakov oli pituudeltaan 178 cm ja painoi huippuvuosinaan 73 kiloa. Hän valmensi 1970-luvulla kuubalaista maailmanennätyskolmiloikkaajaa Pedro Pérez Duenasia.

## Lähteet
* 
* 

### Viitteet
Envoy of Death

**Envoy of Death** on heavy metal -yhtye Sarcofaguksen toinen studioalbumi. Se julkaistiin vuonna 1980 levymerkillä JP-Musiikki.

## Kappaleet
Kaikki kappaleet säveltänyt ja sanoittanut Kimmo Kuusniemi.

# 
# 
# 
# 
# 
# 
# 

## Kokoonpano
* Jukka Homi – laulu
* Kimmo Kuusniemi – kitara
* Juha Kiminki – bassokitara
* Ari-Pekka Roitto – rummut
* Esa Kotilainen – kosketinsoittimet
* Ronnie Österberg – rummut (kappale 7)
* Joona Lukala – masteroija
* Linnea Hirvensalo – kansikuva

## Aiheesta muualla
* Envoy of Death discogs.com -sivustolla
*
Kevin McDonald

**Kevin Hamilton McDonald** (s. 16. toukokuuta 1961 Montréal, Québec) on kanadalainen näyttelijä ja koomikko, joka tuli tunnetuksi 1980-luvulla televisiosarjasta *[[The Kids in the Hall]]*. Myöhemmin hänet tunnetaan myös Disneyn elokuvasta ''Lilo ja Stitch'', sekä elokuvaan perustuvasta samannimisestä animaatiosarjasta.

## Elämäkerta
Kevin McDonald syntyi Montréalissa, Kanadassa Sheila ja Hamilton McDonaldille, joka oli hammashuollon välineiden myyjä. McDonald muutti Los Angelesiin 7-vuotiaana. Hänellä on nuorempi sisko Sandra.

## Lähteet

## Aiheesta muualla
* Kevin McDonald TV.comissa  
* Kevin McDonald Voice Chaserissa
Ardalion Ignatjev

**Ardalion Ignatjev** (22. joulukuuta 1930 Novo-Teiderjakovo, Tšuvassian ASNT – 24. syyskuuta 1998) oli neuvostoliittolainen pikajuoksija ja olympiamitalisti. Hänen päälajinsa oli 400 metrin juoksu.

Ignatjevin ennätys 400 metrin juoksussa oli vuonna 1951 vain 50,6&nbsp;s. Seuraavana vuonna Helsingin olympialaisissa hän juoksi ajan 47,4&nbsp;s mutta karsiutui välierissä. Bernin EM-kilpailuissa 1954 hän voitti 400 metrillä kultaa ajalla 46,6&nbsp;s ja sijoittui 200 metrillä Heinz Füttererin jälkeen hopealle ajalla 21,1&nbsp;s. Vielä samana vuonna hän paransi 400 metrin ennätyksekseen 46,1&nbsp;s. Moskovassa 25. kesäkuuta 1955 hän sivusi matkan Euroopan ennätystä 46,0&nbsp;s. Juoksun ensimmäiseen puoliskoon hän käytti aikaa 21,5&nbsp;s ja toiseen puolikkaaseen 24,5&nbsp;s. Melbournen 1956 olympialaisissa hän voitti ensimmäisen välierän ajalla 46,8&nbsp;s mutta viipyi loppukilpailussa tasan 47 sekuntia ja jakoi pronssimitalin suomalaisen Voitto Hellsténin kanssa.

173-senttinen Ignatjev juoksi 100 metriä parhaimmillaan aikaan 10,4&nbsp;s. Hänen 200 metrin ennätyksensä 20,7&nbsp;s syntyi loivakaarteisella radalla.

## Lähteet
* 
* 
* 
*
Lattanokat

**Lattanokat** (*Rhynchocyclus*) on napsijoiden heimoon kuuluva lintusuku. Sukuun kuuluu 4 lajia.

## Lattanokkiin (''Rhynchocyclus'') kuuluvia lajeja
* Kolumbianlattanokka (*Rhynchocyclus pacificus*)
* Rillilattanokka (*Rhynchocyclus brevirostris*)
* Viherlattanokka (*Rhynchocyclus olivaceus*)
* Vuorilattanokka (*Rhynchocyclus fulvipectus*)

## Lähteet

## Aiheesta muualla
*ITIS: Rhynchocyclus
Serie C

**Serie C** on Italian jalkapallon kolmanneksi korkein sarjataso. Sitä hallinnoi Lega Italiana Calcio Professionistico eli Lega Pro.

Vuosina 1959–1978 Serie C pelattiin kolmessa alueellisessa lohkossa. Vuonna 1978 sarja jakautui kahdeksi sarjatasoksi. Kolmanneksi ylimmän sarjatason nimeksi tuli *Serie C1* ja neljänneksi ylimmän tason *Serie C2*. Serie C1:ssä pelattiin kahdessa lohkossa vuoteen 2008 asti, jolloin sarjajärjestelmää uudistettiin jälleen. Uudistuksessa kolmanneksi ylimmästä sarjatasosta tuli *Lega Pro Prima Divisione* ja neljänneksi ylimmästä sarjatasosta *Lega Pro Seconda Divisione*. Vuonna 2014 sarjatasot yhdistettiin ja syntyi *Lega Pro Divisione Unica* (usein vain *Lega Pro*), jota pelattiin kolmessa lohkossa. Vuonna 2017 sarjan nimeksi palautettiin *Serie C*.

Nykyisessä sarjajärjestelmässä Serie C:ssä pelaa 60 joukkuetta, jotka on jaettu kolmeen 20 joukkueen lohkoon.

## Joukkueet kaudella 2021–2022

### Lohko A (Pohjoinen)
*AlbinoLeffe
*FeralpiSalò
*Fiorenzuola	
*Giana Erminio	
*Juventus U23	
*Lecco
*Legnago
*Mantova
*Padova
*Pergolettese	
*Piacenza	
*Pro Patria
*Pro Sesto
*Pro Vercelli
*Renate	
*Seregno	
*Südtirol	
*Trento	
*Triestina	
*Virtus Verona

### Lohko B (Keskinen)
*Ancona-Matelica	
*Carrarese	
*Cesena
*Fermana	
*Grosseto	
*Gubbio	
*Imolese	
*Lucchese	
*Modena
*Montevarchi	
*Olbia	
*Pescara	
*Pistoiese	
*Pontedera	
*Reggiana	
*Siena
*Teramo	
*Virtus Entella	
*Vis Pesaro	
*Viterbese

### Lohko C (Eteläinen)
*ACR Messina	
*Avellino	
*Bari
*Campobasso	
*Catania
*Catanzaro	
*Fidelis 
*Foggia	
*Juve Stabia
*Latina	
*Monopoli	
*Monterosi	
*Paganese	
*Palermo
*Picerno	
*Potenza	
*Taranto	
*Turris	
*Vibonese
*Virtus Francavilla

## Lähteet

## Aiheesta muualla
*Virallinen sivusto
Heinz Fütterer

**Heinrich Ludwig ”Heinz” Fütterer** (14. lokakuuta 1931 Illingen-am-Rhein – 10. helmikuuta 2019) oli saksalainen pikajuoksija ja olympiamitalisti. Hän sivusi 1950-luvulla 100 metrin juoksun maailmanennätystä.

Jalkapallon parista yleisurheiluun siirtynyt 164-senttinen Heinz Fütterer voitti Bernin EM-kilpailuissa 1954 kaksi kultamitalia: 100 metrin juoksussa hänen voittoaikansa oli 10,5&nbsp;s ja 200 metrillä 20,9&nbsp;s. Jokohamassa 31. lokakuuta 1954 hän sivusi 100 metrin maailmanennätystä 10,2&nbsp;s. Samalla kilpailukiertueella hän juoksi 200 metrillä (kaarteella) huippuajan 20,8&nbsp;s. Vuonna 1955 hän juoksi 200 metriä aikaan 20,6&nbsp;s Kölnin 500 metrin radalla.

Melbournen 1956 olympialaisten aikaan Fütterer ei ollut enää aivan huippukunnossa. Hän saavutti kuitenkin olympiapronssia 4 × 100 metrin viestijuoksussa, jossa Saksan joukkue juoksi ajan 40,3&nbsp;s. Tukholman EM-kilpailuissa 1958 hän voitti viestijuoksussa kultaa Saksan päätyessä loppuaikaan 40,2&nbsp;s. EM-kisojen jälkeen Saksan viestijoukkue, Fütterer yhtenä juoksijana, sivusi maailmanennätystä 39,5&nbsp;s Kölnin pitkällä radalla yhden kaarteen juoksuna.

## Lähteet
* 
* 

### Viitteet

## Aiheesta muualla
Masvingon maakunta

**Masvingo** on yksi Zimbabwen kahdeksasta provinssista. Se sijaitsee maan kaakkoisosassa, Mosambikin vastaisella rajalla. Vuonna 2002 provinssissa oli noin 1,3 miljoonaa asukasta. Sen pääkaupunki on Masvingo, aikaisemmalta nimeltään Fort Victoria. 

## Lähteet
Matabeleland North

**Matabeleland North** on yksi Zimbabwen kahdeksasta provinssista. Se sijaitsee maan länsiosassa, Botswanan vastaisella rajalla. Vuonna 2012 provinssissa oli 749&nbsp;017 asukasta. Sen pääkaupunki on Lupane. Maan toiseksi suurin kaupunki Bulawayo sijaitsee provinssin etelärajalla, mutta se on muodostanut oman hallintoalueensa vuodesta 1997 alkaen. Provinssin suurimpia nähtävyyksiä ovat Victorian putoukset ja norsuistaan tunnettu Hwangen kansallispuisto.

## Lähteet
Midlands (Zimbabwe)

**Midlands** on yksi Zimbabwen kahdeksasta provinssista. Se sijaitsee maan keskiosassa. Vuonna 2002 provinssissa oli noin 1,47 miljoonaa asukasta. Sen pääkaupunki on Gweru, joka on koko maan viidenneksi suurin kaupunki.

Alueella oli aiemmin kultakaivoksia, mutta levottomuuksien takia niiden toiminta on tyrehtynyt.

## Lähteet
Ruskotypäköt

**Ruskotypäköt** (*Pseudotriccus*) on tyrannien heimoon kuuluva lintusuku. Sukuun kuuluu 3 lajia.

## Ruskotypäköihin (''Pseudotriccus'') kuuluvia lajeja
* Keltavatsatypäkkö (*Pseudotriccus simplex*)
* Ruskopäätypäkkö (*Pseudotriccus ruficeps*)
* Rusorintatypäkkö (*Pseudotriccus pelzelni*)

## Lähteet

## Aiheesta muualla
*ITIS: Pseudotriccus
Suvi Salmenniemi

**Suvi Salmenniemi** on suomalainen tutkija. Hän toimii sosiologian professorina Turun yliopistossa. Aiemmin hän on työskennellyt Tampereen yliopistossa ja Helsingin yliopistossa.

Salmenniemi on tullut tunnetuksi Venäjä-tutkijana. Hän aloitti työuransa Neuvostoliiton ja Venäjän tutkimuksen parissa, aiheina muun muassa sukupuolijärjestelmä ja arkielämä Neuvostoliitossa, poliittinen aktivismi ja naisliike 2000-luvun Venäjällä. Salmenniemi väitteli tohtoriksi Helsingin yliopistossa vuonna 2007 aiheena kansalaistoiminta Venäjällä. 
 	
## Teoksia
* 
* 

## Lähteet
Mashonaland West

**Mashonaland West**  eli **Länsi-Mashonamaa** on yksi Zimbabwen kahdeksasta provinssista. Se sijaitsee maan pohjoisrajalla. Vuonna 2002 provinssissa oli noin 1,2 miljoonaa asukasta. Sen pääkaupunki on Chinhoyi. 

## Lähteet
Tadeusz Rut

**Tadeusz Rut** (11. lokakuuta 1931 – 27. maaliskuuta 2002) oli puolalainen moukarinheittäjä ja olympiamitalisti.

Tadeusz Rut sijoittui Bernin EM-kilpailuissa 1954 moukarinheitossa neljänneksi tuloksella 57,70&nbsp;m. Neljä vuotta myöhemmin Tukholman EM-kilpailuissa hän voitti kultaa tuloksella 64,78&nbsp;m. Hopeamitalisti Mihail Krivonosov hävisi hänelle tasan metrin. Rooman 1960 olympialaisissa Rut sai pronssia tuloksella 65,64&nbsp;m. Belgradin EM-kilpailuissa 1962 hän sijoittui kahdeksanneksi tuloksella 62,95&nbsp;m.

## Lähteet

* 
* 
*
Dragan Joksović

**Dragan ”Jokso” Joksović** (11. elokuuta 1956 – 4. helmikuuta 1998) oli ruotsalais-serbialainen ammattirikollinen. Hänet murhattiin Solvallan raviradan ravintolakatsomossa 4. helmikuuta 1998. 

Poliisin mukaan Joksovićia voisi kutsua Tukholman "gangsterikuninkaaksi". Tästä huolimatta häntä ei milloinkaan tuomittu törkeistä rikoksista. Joksovićin ampui 20-vuotias Ruotsissa asunut suomalainen Janne Raninen. Mies ampui Joksovićiin lähietäisyydeltä neljä laukausta, joista kaksi osui päähän ja kaksi ylävartaloon. Raninen sai teostaan kahdeksan vuotta vankeutta.

## Lähteet

## Aiheesta muualla

* Uutisointi MTV3:n verkkosivuilla
* Uutisointi Turun sanomien verkkosivuilla
Hwangen kansallispuisto

**Hwangen kansallispuisto** on luonnonsuojelualue Zimbabwen Matabeleland North -provinssissa. Se on ollut puistona jo 70 vuotta, ja siellä on puhveleita ja norsuja harvinaisen suurina laumoina. Puiston alue on harvaa akaasiapensastoa ja ruohikkoa, ja sitä täplittävät suolaisen mudan täyttämät kuopat, joiden äärellä isot eläimet piehtaroivat. Norsujen lisäksi puistossa tavataan 105 muuta nisäkäslajia sekä yli 400 lintulajia. Nisäkkäisiin kuuluvat leijonat, leopardit, kirahvit, seeprat ja monenlaiset antiloopit.

Marraskuussa 2023 ilmoitettiin ainakin sadan norsun kuolleen veden puutteeseen Hwangen kansallispuistossa.

## Lähteet
Suomen Juche-aatteen opintoyhdistys

**Suomen Juche-aatteen opintoyhdistys** on vuonna 1976 perustettu puoluepoliittisesti sitoutumaton järjestö. Historiansa aikana yhdistyksessä on ollut mukana ihmisiä monista eri poliittisista ja yhteiskunnallista suuntauksista ja se on vastannut Juche-aatteen ja korealaisen sosialismin tietouden levittämisestä Suomessa. 

Juche-aatteen opintoyhdistyksen tarkoituksena on edistää tietoutta Juche-aatteesta ja tutkia sen sisältöä ja sovellutusta. Tavoitteena on myös edistää ystävällisten suhteiden kehittymistä Suomen ja Korean Demokraattisen Kansantasavallan eli Pohjois-Korean välillä. Yhdistys on tunnettu Pohjois-Koreassa ja sen toiminnasta ja tilaisuuksista raportoidaan usein valtiollisissa uutisissa. Opintoyhdistyksen valtuuskunta otti osaa myös Pohjois-Korean 60-vuotisjuhliin syyskuussa 2008 Pjongjangissa. Juche-tornin tyven kammiossa sijaitsee kahdeksan muistolaattaa, joissa on mukana yhdistyksen laattoja 1970-luvulta.

Yhdistyksen virallinen julkaisu on neljästi vuodessa ilmestyvä *Juche*-lehti, joka sisältää artikkeleita Juche-aatteesta, yhteiskunnallisista ja filosofisista kysymyksistä sekä Juche-aatteen opintotoiminnasta Suomessa ja maailmalla. Suomen Juche-aatteen opintoyhdistyksellä on kiinteät suhteet Euroopan Juche-aatteen aluekomiteaan ja Kansainväliseen Juche-aatteen Instituuttiin (International Institute of Juche Idea) sekä Pohjois-Korean ideologisesta työstä vastaavaan Korean yhteiskuntatieteelliseen akatemiaan.

Suomen Juche-aatteen opintoyhdistyksellä on noin 150 jäsentä. Paikallisosastoja ei enää ole, ja toimintaa on ainoastaan Helsingissä. Suomessa toimii myös Suomi–Korea-seura.

## Lähteet

## Aiheesta muualla
*Suomen Juche-aatteen opintoyhdistys
Kari Myllyniemi (pesäpalloilija)

**Kari Myllyniemi** (s. 8. elokuuta 1961) on uransa lopettanut suomalainen pesäpalloilija. 

Myllyniemi on Kuortaneen Kunnon kasvatti. Myllyniemi tuli tunnetuksi Alajärven Ankkurien pelaajana. Alajärvellä hän voitti Suomen mestaruudet vuosina 1988 ja 1989. Noiden mestaruusvuosien jälkeen hän siirtyi Seinäjoen Maila-Jusseihin kaudeksi 1990. Tuona vuonna Myllyniemi teki Loimaan Palloilijoita vastaan 18 kärkilyöntiä, mikä on edelleen SMJ:n yhden ottelun ennätystulos pääsarjassa. Samana vuonna Myllyniemi valittiin myös Itä–Länsi-ottelun kentän parhaaksi pelaajaksi.

Myllyniemi edusti pääsarjaurallaan vuosina 1983-1997 Ankkureiden ja SMJ:n lisäksi myös Vimpelin Vetoa, Vaasan Mailaa, Manse PP:tä ja Jyväskylän Kiriä. Ykköspesiksessä Myllyniemi pelasi lisäksi Ykkössarjassa Vedon (1985) ja Ykköspesiksessä Koskenkorvan Urheilijat (1998) joukkueissa.

## Saavutukset
### Pelaajana
* 2 SM-kultaa: 1988, 1989
* 1 SM-hopea: 1987
* 1 SM-pronssi: 1992
* 6 Itä-Länsi-ottelua: 1988, 1989, 1990, 1992, 1993, 1996
** Kentän paras: 1990
* 5 Liitto-Lehdistö-ottelua: 1986, 1989, 1990, 1991, 1992

## Lähteet
### Viitteet
Presidio Modelo

**Presidio Modelo** ("Mallivankila") on Kuubassa sijaitseva Panoptikon-tyyppinen käytöstä poistettu vankila. Vankila rakennettiin vuosina 1926–1931 diktaattori Gerardo Machadon aikana. Siinä oli 6&nbsp;000 vankipaikkaa. Nykyään vankila toimii museona.

## Lähteet
* Presidio Modelo in Cuba and the panopticon idea - dpr-barcelona
Immortal Technique

**Immortal Technique** (oik. **Felipe Andres Coronel**, s. 19. helmikuuta 1978 Lima, Peru) on yhdysvaltalainen rap-artisti ja poliittinen aktivisti. Hän on ottanut kantaa kappaleissaan mm. rasismiin ja uskontoon. Coronel tunnetaankin hip hopin parissa poliittisesti kantaanottavista sanoituksistaan ja freestyleräpistä. Hän on toiminut aktiivisesti vuodesta 2001 tekemällä 4 albumia. Vuonna 2011 Coronel julkaisi *The Martyr* -albumin, minkä voi ladata ilmaiseksi. Coronel on tärkeä osa yhdysvaltalaista underground-sceneä. 

Coronel on kertonut vaikutteinaan musiikkiinsa olevan mm. Malcolm X, Muhammad Ali, KRS-One, Ice Cube ja Chuck D. 

## Tausta
Coronel syntyi Perun Limassa mutta sisällissodan sytyttyä hän muutti perheensä kanssa New Yorkin Harlemiin vuonna 1980. Coronelilla on afro-perulaista sukua.  

## Diskografia

* Revolutionary Volume 1 (2001)
* Revolutionary Vol. 2 (2003)
* The 3rd World (2008)
* The Martyr (2011)
* Revolutionary Vol. 3 (tulossa) (TBA)
* The Middle Passage (tulossa) (TBA)

## Lähteet
Kanelityrannit

**Kanelityrannit** (*Rhytipterna*) on tyrannien heimoon kuuluva lintusuku, jonka lajeja esiintyy Väli-Amerikassa ja Etelä-Amerikan pohjoisrannikolta Brasilian keskiosiin ja Boliviaan ulottuvalla vyöhykkeellä.

## Kanelityranneihin (''Rhytipterna'') kuuluvia lajeja
* Kanelityranni (*Rhytipterna holerythra*)
* Nokikanelityranni (*Rhytipterna simplex*)
* Savannikanelityranni (*Rhytipterna immunda*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Rhytipterna
Terveyskirjasto

**Terveyskirjasto** on www-palvelu, joka tuo luotettavan, riippumattoman ja ajantasaisen tiedon terveyksistä ja sairauksista suomalaisten ulottuville. Terveyskirjaston artikkelit ja ohjeet ovat asiantuntijoiden laatimia ja perustuvat Suomalaisen Lääkäriseuran Duodecimin tuottamiin kansallisiin hoitosuosituksiin ja Kustannus Oy Duodecimin julkaisemiin lääkäreiden käsikirjoihin. Terveyskirjaston sisällöt täydentyvät ja kehittyvät jatkuvasti uusien päivitysten myötä.

29. maaliskuuta 2010 Terveyskirjasto todettiin ''Helsingin Sanomien'' arvioinnissa vertaillusta viidestä terveysaiheisesta verkkosivustosta luotettavimmaksi ja ajantasaisimmaksi.

## Lähteet

## Aiheesta muualla
*Terveyskirjasto
*Duodecim
*Kustannus Oy Duodecim
Lapinjärven kirkonkylä

**Lapinjärven kirkonkylä** () sijaitsee valtatie 6:n varressa, melko keskellä Lapinjärven kuntaa. Kirkonkylä rajoittuu luoteessa Lapinjärveen, lännessä Ingermaninkylään, kaakossa Heikinkylään, etelässä Pekinkylään, idässä Lindkoskeen ja pohjoisessa Vasarankylään. Kirkonkylä on Lapinjärven suurin kylä 781 asukkaallaan ennen Porlammia ja Pukaroa. Kirkonkylällä sijaitsee suurin osa Lapinjärven toimistoista ja kunnantalo. Nähtävyyksiä Lapinjärven kirkonkylässä on mm. luutnantin asuintalo Brofogdas 1700-luvulta ja kotiseututalo Kycklings. Lapinjärven kaksi kirkkoa sekä kaksi hautausmaata sijaitsevat kirkonkylän alueella. Kirkonkylän alueella toimivat myös suomen- ja ruotsinkieliset ala-asteet.

Museovirasto on vuonna 2009 määritellyt poikkeuksellisen hyvin historiallisessa asussaan säilyneen Lapinjärven kirkonkylän valtakunnallisesti merkittäväksi rakennetuksi kulttuuriympäristöksi.

## Lähteet
Terveystieteiden keskuskirjasto

**Terveystieteiden keskuskirjasto** (Terkko) on terveystieteisiin erikoistunut kirjasto, joka tarjoaa alan kirjallisuutta ja huolehtii Helsingin seudun yliopistollisen keskussairaalan (HYKS) tieteellisistä ja ammatillisista tietopalveluista. Terveystieteellisten kirjojen ja lehtien lisäksi kirjasto tarjoaa myös erilaisia verkko- ja informaatiopalveluita. Kirjasto on toiminut Maailman terveysjärjestö WHO:n Euroopan alueen tietopalvelukeskuksena Suomessa vuodesta 1991 lähtien. 

Terveystieteiden keskuskirjasto sijaitsee Meilahden kampusalueella Biomedicum Helsinki -rakennuksen vieressä.

## Historia
Terveystieteiden keskuskirjasto aloitti toimintansa Lääketieteellisenä keskuskirjastona vuoden 1966 alussa. Kirjasto toimi Helsingin yliopiston erillislaitoksena ja sijaitsi HYKS:n tiloissa. Kirjaston perustamiseen vaikuttivat eri tavoin lääketieteelliset seurat, Tieteellisten kirjastojen kehittämistoimikunta sekä Lääketieteellinen keskuskirjastokomitea. Kirjaston nimi muutettiin Terveystieteiden keskuskirjastoksi vuoden 1992 alussa.

Terveystieteiden keskuskirjasto liitettiin Helsingin yliopiston lääketieteelliseen tiedekuntaan vuoden 1999 alussa. Kirjastosta tuli tiedekunnan laitos, Meilahden kampuskirjasto, johon yhdistyi klinikka- ja laitoskirjastoista koostuva Lääketieteellisen tiedekunnan kirjasto.

Vuonna 2010 Terveystieteiden keskuskirjastosta tuli Helsingin yliopiston kirjaston kampuskirjastoksi.

## Kirjaston tilat
Terkon vuonna 1998 valmistuneessa Olli Pekka Jokelan suunnittelemassa kirjastorakennuksessa on kokoelmatilojen ja lehtisalin lisäksi lukusali, muita luku- ja työskentelytiloja, kaksi tietokoneluokkaa, ryhmätyöhuoneita sekä av-laittein varustettu auditorio.

## Kokoelmat ja palvelut
Painettujen terveystieteellisten kausijulkaisujen lisäksi käytettävissä on Journal Navigator -palvelun kautta yli 10&nbsp;000 elektronista kokotekstilehteä.
Terkon painetut kokoelmat käsittävät yhteensä noin 87&nbsp;000 lehtivuosikertaa ja noin 53&nbsp;000 nidettä monografioita, väitöskirjoja, hakuteoksia ja lääketieteen kurssikirjoja sekä erilaisia virallisjulkaisuja ja WHO:n tuottamaa aineistoa. Myös kirjoja on kasvavassa määrin elektronisina verkossa.

Terkko järjestää käyttäjäkoulutusta muun muassa elektronisista palveluista ja informaatiolukutaidosta. Kaukopalvelu välittää lainoja, artikkelijäljenteitä ja muita dokumentteja Terkon omista kokoelmista sekä kaikkialta maailmasta. Kirjaston verkkosivuston kautta ovat käytettävissä elektroniset kokoelmapalvelut ja muut digitaaliset tietopalvelut.

## WHO:n tietopalvelukeskus
WHO:n tietopalvelukeskuksena Suomessa Terkko on luonut ajankohtaisen informaatiojärjestelmän WHO:n tuottamista julkaisuista, dokumenteista, raporteista ja monografioista. Terkon WHO-informaatiopalvelu kattaa sekä painetussa muodossa olevat kokoelmat että Internetin välityksellä tavoitettavissa olevat elektroniset WHO:n tietopalvelut ja kokotekstiaineistot. 

## Lähteet

## Aiheesta muualla
*Terveystieteiden keskuskirjasto - Terkko
*Helsingin yliopiston kirjaston kampuskirjasto - Terkko
Pico

**Pico** tarkoittaa seuraavia:

* Pico, tekstieditori
* Pico, saari Azoreilla
* Pico, vuori Portugalissa
* Pico, kunta Italian Latiumissa
* NRP Pico (M416), Portugalin laivaston miinanraivaaja.

## Katso myös
Aihepiiriin liittyy myös seuraava:
* piko, SI-järjestelmän kerrannaisyksikön etuliite.
Fredrik Leopold Grenqvist

**Fredrik Leopold Grenqvist** (9. joulukuuta 1821 Käkisalmi &ndash; 17. maaliskuuta 1902 Käkisalmi) oli Venäjän keisarillisen armeijan palveluksessa toiminut suomalainen jalkaväenkenraali.

Grenqvistin vanhemmat olivat kihlakunnantuomari Johan Grenqvist ja Hedvig Lovisa Lilius ja puolisot 1849–1869 Adelaide Emilia Avenarius ja vuodesta 1870 Emilie Ferrein. Hänen tyttärensä Adelaide Louise Emilie (Mila) nai vuonna 1885 prokuraattori Eliel Soisalon-Soinisen.

Grenqvist tuli oppilaaksi Haminan kadettikouluun 1836, valmistui koulusta kurssinsa priimuksena ja komennettiin vänrikkinä Henkivartioväen Liettuan rykmenttiin 1843. Hänet ylennettiin aliluutnantiksi 1845 ja luutnantiksi 1848 ja määrättiin 1849 palvelukseen Haminan kadettikouluun, missä hän toimi 1849–1851 komppaniaupseerina ja sitten historianopettajana vuoteen 1856. Grenqvist ylennettiin alikapteeniksi 1852 ja kapteeniksi 1854. Krimin sodan aikana hän osallistui Suomenlahden rannikon puolustamiseen. Takaisin Henkivartioväen Liettuan rykmenttiin Grenqvist määrättiin 1856, Henkikaartin Volynian rykmenttiin hänet siirrettiin 1859. Grenqvist ylennettiin everstiksi 1860 ja määrättiin ensin rykmenttinsä tarkk’ampujakomppanioiden päälliköksi, mutta saman vuoden lopulla  hänestä tuli reservipataljoonan komentaja 52. Vilnan jalkaväkirykmentissä. Pataljoonasta muodostetun 130. Hersonin, H.K.K. Suuriruhtinas Andrei Vladimirovitšin jalkaväkirykmentin komentaja hänestä tuli 1863. Rykmentti osallistui Puolan kapinan kukistamiseen.

Grenqvist ylennettiin kenraalimajuriksi 1871. Vuonna 1873 hän tuli 26. jalkaväkidivisioonan 2. prikaatin komentajaksi ja vuonna 1877 16. jalkaväkidivisioonan 2. prikaatin komentajaksi. Turkin sotaan hän osallistui 1877-1878 ja sodan jälkeen hänet määrättiin Benderin rajalinnoituksen komentajaksi. Kenraaliluutnantiksi Grenqvist ylennettiin 1879, eron sotapalveluksesta hän sai maaliskuussa 1886 jalkaväenkenraaliksi ylennettynä.

## Lähteet
Kimo Leopoldo

**Kimo Leopoldo** (s. 5. tammikuuta 1968) tai lyhyemmin pelkkä **Kimo** on saksalaissyntyinen vapaaottelija. Hänet nähtiin ensimmäisen kerran Ultimate Fighting Championshipin *UFC 3* -tapahtumassa.

Kimon ottelutyyliä on kuvattu sekoituksena nyrkkeily- ja painitekniikoita. Hänet myös esiteltiin UFC 3 -tapahtumassa taekwondon mustan vyön haltijaksi, joka tosin myöhemmin paljastui valheeksi. Kimo tunnetaan myös vahvasta kristinuskomuksestaan. Hänellä on paljon uskonnollisia tatuointeja, ja UFC 3'ssa hän tuli areenalle kantaen suurta ristiä selkänsä päällä.

## Ura
9. syyskuuta 1994 käydyssä *UFC 3* -tapahtumassa Kimo kohtasi hallitsevan UFC-turnausten mestarin, Royce Gracien. Ottelu päättyi Kimon kannalta tappioon, mutta ottelun voittanut Gracie koki loukkaantumisen, eikä täten pystynyt ottelemaan seuraavaa otteluaan.

Kimo nähtiin seuraavan kerran UFC:ssä *UFC 8* -tapahtumassa otellen Superfight-mestaruudesta Ken Shamrockia vastaan kokien kuitenkin tappion.

Myöhemmin Kimo saavutti voitot Brian Johnstonista, Paul Varelansista, showpainija Bam Bam Bigelowsta ja tulevaisuuden PRIDE-tähdestä Kazushi Sakurabasta, sekä otteli ratkaisemattoman Dan Severniä vastaan. UFC:iin palattuaan hän koki tappion Tsuyoshi Kohsakaa vastaan, eikä tämän jälkeen otellut neljään vuoteen.

Tauon jälkeen Kimo voitti World Fighting Alliancen tapahtumassa Tim Lajcikin, ja UFC:iin palattuaan Tank Abbottin. *UFC 48* -tapahtumassa Kimo kohtasi uusintaottelussa Ken Shamrockin, joka päättyi Kimon tappioon puolessatoista minuutissa teknisestä tyrmäyksestä.

Kimon oli tarkoitus otella heinäkuussa 2006 entistä UFC:n raskaansarjan mestaria Bas Ruttenia vastaan World Fighting Alliancen tapahtumassa. Kaksi päivää ennen ottelua Kimon dopingtestin tulos todettiin positiiviseksi stanotsololi-nimisen anabolisen steroidin käytöstä. Hän oli tosin jo aiemmin urallaan kärähtänyt steroideista, kun Nevadan urheilukomissio määräsi hänet kuuden kuukauden ottelukieltoon, kun UFC 48:ssa Ken Shamrockia vastaan käydyn ottelun jälkeen saadussa dopingtestin tuloksessa todettiin Kimon käyttäneen stanotsololia.

## Vapaaottelutilastot
*Ottelut: 18
**Voitot: 10 (2 tyrmäyksellä, 8 luovutuksella)
**Tappiot: 7 (2 tyrmäyksellä, 4 luovutuksella, 1 tuomaripäätöksellä)
**Tasapelit: 1

## Lähteet

## Aiheesta muualla
* Kimo Leopoldon vapaaottelutilastot Sherdog.comissa
Autosauna

**Autosauna** on linja-autoon tai henkilöauton perävaunuun rakennettu sauna, joka yleensä on sähkölämmitteinen. Ajoneuvo- tai peräkärrysaunoja ei valmisteta sarjavalmisteisina. Ajoneuvoihin rakennetuissa saunoissa rakenteiden suojaaminen kosteudelta tai liialliselta lämmöltä on haastavaa.

Yksi kuuluisimmissa autosaunoista on Volkswagen Kleinbusiin rakennettu Teekkarien Autokerhon autosauna. Eräs tunnetuimmista ajoneuvon perävaunuun rakennetuista saunoista on suomalaisten KFOR-sotilaiden Lipljanissa Jugoslavian liittoarmeijan hylkäämän Zastava-maastoauton perävaunuun rakennettu sauna, *Zaunava*. Vuonna 2008 erään musiikkiyhtyeen linja-auto paloi, kun auton perässä oleva sauna syttyi palamaan.

## Lähteet

## Aiheesta muualla
*Teuvan siirrettävien saunojen kokoontumisajot 2008 http://www.sauna-ajot.com/index.php?option=com_content&view=article&id=4&Itemid=15
*Teekkarien autokerhon autosauna http://www.saunasessions.ca/mobilesaunas/index.php?n=MobileSaunas.Lehti
Donald Bellisario

**Donald Paul Bellisario** (s. 8. elokuuta 1935 Cokeburg, Pennsylvania, Yhdysvallat) on yhdysvaltalainen elokuva-alan monitoimihenkilö. Hänen tuotantonsa tunnetuimpia ovat televisiosarjat *[[NCIS Rikostutkijat]]*, *[[Magnum (televisiosarja)|Magnum]]* ja *[[Kunnian miehet (televisiosarja)|Kunnian miehet]]*, joissa kaikissa hän on vastannut käsikirjoituksesta, ohjauksesta sekä tuotannosta. 1970-luvulla hän myös käsikirjoitti, tuotti ja ohjasi useita jaksoja televisiosarjasta *[[Taisteluplaneetta Galactica (1978)|Taisteluplaneetta Galactica]]*.

## Aiheesta muualla

*
Luettelo koiratyypeistä

**Koiratyypit** on koirien luokittelutapa, joka perustuu niiden käyttötarkoitukseen tai työhön sekä ikivanhoihin tyyppeihin, joista nykyiset koirarodut ovat kehittyneet erilleen.

Nykyisin koirarodut luokitellaan usein sen ikivanhan tyypin mukaan, josta ne ovat polveutuneet. Lisäksi roturyhmät, joita kennelliitot käyttävät järjestelläkseen koirarotuja, perustuvat koiratyyppeihin. Näistä roturyhmistä esimerkkejä ovat ajokoirat ja terrierit. Jotkut ryhmäluokitukset käsittävät useamman kuin yhden tyypin; *[[Käyttökoira|työkoirat]]* viittaa koiriin, joita käytetään johonkin työhön ihmisten apuna, vastakohtana *[[Seurakoira|seurakoirille]]*, jotka ovat lemmikkejä. Tosin myös joitain työkoiria voidaan pitää seurakoirina ja seurakoirat voivat tehdä hyödyllistä työtä. Terminologia on vielä epäselvä esimerkiksi työkoirien ja *hyötykoirien* roturyhmillä. Sekarotuiset voivat olla mihin tahansa ryhmiin kuuluvien koirien välisiä risteyksiä ja edustaa mitä tahansa tyyppiä. *Kääpiökoirat* puolestaan ovat minkä tahansa tyyppisiä hyvin pieniä koiria. Ikivanhat tai alkukantaiset koirarodut ovat nykyisiä koirarotuja, jotka ovat polveutuneet monenlaisista hyvin vanhoista tyypeistä ja sopisivat useisiin eri luokituksiin.

Seuraavat ovat koiratyyppejä ja niiden alatyyppejä. Jokin koiratyyppi voi olla kehitetty monia eri työtehtäviä varten, joten joitain päällekkäisyyksiä esiintyy. Laajemmat yläryhmät on luetteloitu ensiksi, sitten alatyypit. Yksittäisistä koiraroduista on erillinen listaus: Luettelo koiraroduista.

### Seurakoirat
*Sylikoirat
*Bichonit: 
** Maltankoira
*Modernit seurakoiraristeytykset
**Villakoira-risteytykset
*Saksanpystykorvat
*Chihuahua

### Vahtikoirat

* Bullterrierit
* Bulldoggit
* Bandogit
* Taistelukoirat
* Molossit 
* Pinserit 
* Pitbullit
* Snautserit
* Dalmatiankoira

### Metsästyskoirat
* Lintukoirat 
** Spanielit ja sentyyppiset lintukoirat
*** Spanielit, cockerspanielit mukaan lukien
*** Münsterinseisojat
* Vesikoirat
* Noutajat 
* Setterit
* Seisojat, pointteri mukaan lukien
* Curit 
* Mäyräkoira 
* Feistit
* Ajavat koirat 
** Ajokoirat 
*** Pesukarhukoirat
*** Kettukoirat
* Vinttikoirat 
** Lurcher (myös Longdog)
* Laikat
* Terrierit 
** Fell-terrierit
** Kettuterrierit 
** Työterrierit

### Paariakoirat (Alkukantaiset koirat)
* Canis familiaris dingo

### Paimenkoirat (ja niitä muistuttavat laumanvartijakoirat)
* Colliet 
** Farm collie
* Sennenkoirat
* Laumanvartijat
** *Isot valkoiset* 
* Welsh corgit

### Rekikoirat
* Kanadaneskimokoira 
* Modernit rekikoiraristeytykset
** Alaskanhusky
** Skandinaviankoira 
* Pystykorvat 
** Saksanpystykorvat

### Turnspitit (Vartaankääntämiseen käytetyt koirat, kuolleet sukupuuttoon)

## Katso myös
* Koirarotu
* Luettelo koiraroduista
Projekti 1155 -luokka

**Projekti 1155 Fregat** tai **Udaloi-luokka** () on Venäjän laivaston hävittäjien muodostama alusluokka.

Tyypin suunnittelu alkoi 1970-luvulla pienemmäksi ja halvemmaksi vastineeksi projekti 956 Sovremennyille. Luokan venäläinen nimitys on "suuri sukellusveneentorjunta-alus" ja sen edeltäjä Krivak-luokka, jonka merkittävimmän puutteen, helikopterin puuttumisen, paikkaa kaksi Ka-27 Helix -helikopteria. Pieni koko ja keskittyminen sukellusveneentorjuntaan jätti aluksen kyvyn pinta- ja ilmamaalien torjuntakykyyn rajoitetuksi. Heti ensimmäisen aluksen *Udaloin* valmistumisen jälkeen 1980 suunnittelijat alkoivat monipuolistaa aseistusta.

Lopullisen muotonsa luokka sai loppuvuodesta 1992 valmistuneen *Admiral Tšabanenkossa*, joka lasketaan omaksi alaluokaksi, projekti 1155.1 (Udaloi II). Se katsotaan vastineeksi Yhdysvaltain laivaston Arleigh Burke -luokalle. Projekti 1155.1 korvasi URK-5 Rastrub () -sukellusveneentorjuntaohjuksen pintamaaleja vastaan tarkoitetulla PKR 3M-80 Moskitilla (). Samalla lisättiin 130&nbsp;mm AK-130 ja kuusi 30&nbsp;mm AK-630 CIWS. Koeajot aloitettiin rahoitusvaikeuksien vuoksi vasta 1995. Alus liitettiin laivastoon 1999.

Aluksista *Maršal Šapošnikov* on osallistunut merirosvouksen vastaiseen toimintaan Adeninlahdella ja siltä lähetetty erikoisryhmä vapautti 5. toukokuuta 2010 lähellä Jemenin rannikkoa kaapatun tankkerin *[[MV Moscow University|Moscow Universityn]]* miehistön.

## Luokan alukset
* Udaloi I -luokka  
***Udaloi* () (1980), poistettu käytöstä 2002, romutettu 2006.
***Vitse-Admiral Kulakov* () (1980), peruskorjattu ja modernisoitu, palasi palvelukseen 2010. Käytössä Pohjoisessa laivastossa.
***Maršal Vasiljevski* () (1982), poistettu käytöstä 2004.
***Admiral Zaharov* () (1982), poistettu käytöstä 1992, romutettu 1995.
***Admiral Spiridonov* () (1983), poistettu käytöstä 1999, romutettu 2003.
***Admiral Tributs* () (1985), peruskorjattu ja modernisoitu 1995-1998. Käytössä Tyynenmeren laivastossa.
***Maršal Šapošnikov* () (1985), peruskorjattu ja modernisoitu 1994-1997. Käytössä Tyynenmeren laivastossa.
***Severomorsk* () (1987), peruskorjattu ja modernisoitu 1998-2001. Käytössä Pohjoisessa laivastossa.
***Admiral Levtšenko* () (1988), modernisoitu 1999-2001. Käytössä Pohjoisessa laivastossa.
***Admiral Vinogradov* () (1988), peruskorjattu 2003-04. Käytössä Tyynenmeren laivastossa.
***Admiral Harlamov* () (1989), reservissä, odottaa mahdollista peruskorjausta.
***Admiral Pantelejev* () (1991), käytössä Tyynenmeren laivastossa.
* Udaloi II -luokka
***Admiral Tšabanenko* () (1999), käytössä Pohjoisessa laivastossa.

## Lähteet
*  Project 1155 Fregat I Udaloy-I class , FAS
* Серия 1155 Удалой 

### Viitteet
Live at Dingwalls Dance Hall

**Live at Dingwalls Dance Hall** on Greasy Truckers -hyväntekeväisyysjärjestön konsertissa taltioitu livealbumi vuodelta 1973. Konsertti pidettiin Lontoon Camdenin Dingwalls Dance Hallissa 8. lokakuuta 1973, tosin kaikki albumin kappaleet eivät ole siellä taltioituja. Konsertissa esiintyivät Camel, Henry Cow, Global Village Trucking Co. ja Gong.

## Kappaleet

### A-puoli
(19:10)

#Camel - "God of Light Revisited (parts 1, 2 & 3)"

### B-puoli
(21:30)

#Henry Cow - "Off the Map" (studio)
#Henry Cow - "Cafe Royal" (studio)
#Henry Cow - "Keeping Warm in Winter" (studio)
#Henry Cow - "Sweet Heart of Mine" (studio)

### C-puoli
(23:05)

#Global Village Trucking Co. - "Look into Me"
#Global Village Trucking Co. - "Earl Stonham (The Gunslinger)"
#Global Village Trucking Co. - "You're a Floozy Madame Karma (But I Love Your Lowdown Ways)"
#Global Village Trucking Co. - "Everybody Needs a Good Friend"

### D-puoli
(20:15)

#Gong - "General Flash of the United Hallucinations" (Tabarka, Tunisia, kesäkuu 1973)
#Gong - "Part 32 Floating Anarchy" (Sheffield, lokakuu 1973)
The Antichrist (Destructionin albumi)

**The Antichrist** on thrash metal -yhtye Destructionin studioalbumi. Se julkaistiin 27. elokuuta 2001.

## Kappaleet
#
#
#
#
#
#
#
#
#
#
#

**Rajoitetun painoksen bonuskappale:**
#

*Raidat 12–65 ovat tyhjiä.

## Kokoonpano
*Marcel "Schmier" Schirmer – basso, laulu
*Mike Sifringer – kitara
*Sven Vormann – rummut

## Lähteet
*

## Aiheesta muualla
* 
*
Tähti (symboli)

**Tähti** on ideogrammi, josta on lukuisia muunnelmia. Tähtiä on kuvattu jo kalliotaiteeseen. 

* 5-sakarainen viisikanta eli pentagrammi on vanha merkki, jota on käytetty monissa yhteyksissä. Nykyisin se on osa muun muassa Venäjän, Yhdysvaltain, Euroopan unionin, ja monien muiden maiden, liikkeiden ja järjestöjen symboliikkaa. Punainen 5-sakarainen tähti yhdistetään varsinkin kommunismiin. 
* 6-sakarainen Daavidintähti eli *heksagrammi* on juutalaisille keskeinen symboli. 
* 8-sakarainen kannuksenpyörä eli *oktagrammi* on tuttu monille Itä-Euroopan kansoille, ja se liitetään usein kristinuskoon, sillä se muistuttaa ristiä.
*Tähtiä on myös kuvattu viivakimppuina; esimerkiksi asteriski on tällainen.
Nikolai Tsiskaridze

**Nikolai Tsiskaridze** (, s. 31. joulukuuta 1973 Tbilisi) on Moskovan Bolšoi-teatterin ensitanssija. Uransa aikana lukuisia tunnustuspalkintoja ja mittavaa kansainvälistä kuuluisuutta saanut Tsiskaridze on yksi maansa tunnetuimmista ja ihailluimmista tanssitaiteilijoista. 

## Lähteet

## Aiheesta muualla
*
Nahkalilja

**Nahkalilja** on partiolaisten suoritusmerkki.

Nahkalilja on noin tuuman korkuinen, 1 mm vahvuisesta nahasta valmistettu partiolilja, joka on tarkoitettu kiinnitettäväksi partio- tai eräpojan vyöhön. Liljoja on neljää astetta: Punainen, Vihreä, Harmaa ja Musta. Seuraavan asteen suorittamiseen on edellytyksenä on, että edellinen aste on suoritettu. 

Nämä merkit ovat vaellusmerkkejä: kutakin varten pitää kantaa mukana n. 8 kiloa painavat päiväretkivarusteet sisältävä reppu ja antaa kirjallinen selostus retkestä.

Vihreässä Nahkaliljassa matka on 40 kilometriä, Punaisessa 50, Harmaassa 60 ja mustassa 100 kilometriä. Nämä voi suorittaa myös laajemman yleisen patikkatapahtuman yhteydessä. Hiihtäen matkat ovat aina 20 kilometriä enemmän, kuin kävellessä. Mustan nahkaliljan hiihtosuoritus on 100 km, eli yhtä pitkä kuin kävellessä. Aikaraja on kaikissa tapauksissa enintään yksi vuorokausi (24 h).

Nykyään Nahkaliljat ovat osa laajempaa suorituslilja-järjestelmää.

## Lähteet
* Suomen Partiopoikajärjestön ohjekirja, luku *Merkkivaatimukset*
* Nahkalilja, Scoutwiki
Iduronihappo

**Iduronihappo** (C6H10O7) on idoosista muodostunut uronihappo. Se on tärkeä osa glykosaminoglykaaneja yhdessä epimeerinsä glukuronihapon kanssa. Erityisesti sitä on dermataani- ja heparaanisulfaateissa sekä hepariinissa.

Iduronihappo eroaa epimeeristään glukuronihaposta ainoastaan viidennen hiiliatomin asennolla. Iduronihappo voidaankin valmistaa D-glukuroniahposta, D-asetyyligalaktosamiini ja 3'-fosfoadenylyylisulfaatin reaktiolla. Toisin kuin useilla muilla heksapyranoosisokereilla, iduronihapon kummatkin konformaatioisomeerit ovat pysyviä. Näistä isomeereista erityisesti venemuoto, johon on liitetty sulfaattiryhmä on biologisesti aktiivinen.

Iduronihappo voidaan muuttaa 2-O-sulfo-L-iduronihapoksi (IdoA2S) liittämällä siihen sulfaattiryhmä.



Image:IDU_1C4.jpeg|**IdoA(2S)<sup>1</sup>C<sub>4</sub>- tuolikonformaatio**
Image:IDU_2S0.jpeg|**IdoA(2S)<sup>2</sup>S<sub>0</sub>- venekonformaatio**



## Lähteet

## Aiheesta muualla
*Human Metabolome Database: Iduronic acid
Intellektualismi

**Intellektualismi** on käsitys, jonka mukaan ihmisen tärkein psyykkinen kyky on äly.  Termiä "intellektualismi" käytetään myös joskus filosofisesta suuntauksesta, joka tunnetaan paremmin nimellä rationalismi.

## Intellektualismi antiikin moraalifilosofiassa

Intellektualismiksi tai sokraattiseksi intellektualismiksi on kutsuttu filosofi Sokrateen käsitystä, jonka mukaan ihminen toimii oikein välttämättä, jos hän tietää, mikä on oikein.

## Intellektualismi keskiajan metafyysisessä filosofiassa

Keskiaikaisessa filosofiassa intellektualismi oli oppi, jonka mukaan ihminen valitsee sen, mitä hänen intellektinsä pitää parhaana. Intellektualismille vastakohtainen oppi oli voluntarismi, jonka mukaan ihmisen tahto on vapaa valitsemaan myös sellaista, mitä hänen intellektinsä ei pidä parhaana vaihtoehtona. Intellektualismia kannattivat muun muassa filosofit Averroës, Tuomas Akvinolainen ja Mestari Eckhart.

## Lähteet